[{"text_idx": "#000014", "text": "Yr astudiaeth fwyaf erioed ar effaith pysgota'n dod a\u0302 gobaith i bysgotwyr cregyn bylchog Bae Ceredigion"}, {"text_idx": "#000017", "text": "I wneud hyn treuliodd y ti\u0302m 18 mis yn paratoi i gynnal arbrawf pysgota enfawr, gyda chychod masnachol yn pysgota i wahanol raddau mewn 12 o wahanol safleoedd. Cymharwyd canlyniadau'r pysgota a\u0302 phedair ardal na fu pysgota o gwbl ynddynt. Ar o\u0302l gweld yn awr y gellir pysgota i ryw lefel yn yr ardal heb achosi niwed i'r amgylchedd, cam nesaf y gwaith yw darparu mwy o wybodaeth i alluogi'r asiantaethau sy'n gyfrifol i benderfynu ar fesurau rheoli at y dyfodol ac, os yw'n briodol, pennu lefel y pysgota sydd i'w ganiata\u0301u."}, {"text_idx": "#000019", "text": "\"Hon ydi'r astudiaeth gyntaf o'i bath sy'n rhoi gwybodaeth a fydd yn ein galluogi i roi cyngor ar faint o bysgota y gall gwely'r mo\u0302r yn yr ACA ei oddef; mae'n sail i drefn weithredu wedi'i seilio ar ecosystem i reoli potensial pysgota yn yr ardal.\""}, {"text_idx": "#000020", "text": "Gollwng cregyn ar fwrdd llong ymchwil y Brifysgol, y Prince Madog.Caiff y rhan fwyaf o bysgodfeydd eu rheoli'n unol a\u0302'r rhywogaethau targed, sef cregyn bylchog yn yr achos hwn. Byddai pennu dau drothwy, un yn ymwneud a\u0302 tharfu ar wely'r mo\u0302r ac un ar gyfer cregyn bylchog, yn rhoi ysgogiad cryf i bysgotwyr i darfu cyn lleied a\u0302 phosibl ar wely'r mo\u0302r."}]